Sel õhtul koju  minnes oli mu isu aina suurenenud. Ostsingi endale poest samasuguse pange ja sõin selle ära sealsamas oma pisikeses köögis, ahnelt nagu loom. Elasin sel ajal üksinda ja võisin olla oma menüü valikus nii boheemlik, kui tahtsin. Ja nõnda ostsin ma helesiniste pangede kaupa heeringaid nädal, kaks.. kolm? Ma ahnitsesin vist kõik oma lapsepõlves söömata jäänud kalaportsu ühekorraga sisse.